id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en en id ms ms id id ms nl id eo id ms et id id ms fr nl en en id tr id id en en id ms id fi en en en en id en id id fi en ms id ms ms id id ms id id id ms ms id id id ms id ms ms ms id ms id id id id ms ms nl ms it id it id ms id id id id id id id id ms ms id id ms ms ms ms id id id ms id id id id id id ms ms id ms id de id id ms id ms ms id id id id eo id id fr id id id id en id id hy hy hy ms ms en en en en en en en en en en en en en en en en en en en en en en en id id id id ms en id id jv ms id id it es id id en id ms ms ms ms ms ms
Asid Folik: Manfaatnya Terhadap Kesuburan dan Kehamilan - Hello Doktor
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
saya ke klinik swasta utk cek kehamilan, kemudian doktor beri asid folic 5mg. xpe ke ?
Selalunya, doktor akan membekalkan pesakit dengan 5 mg asid folik atas sebab atau kondisi tertentu seperti diabetes. Malah, jika anda atau ahli keluarga pernah mengalami
Muhammad Wa'iz Bin Md Norman
Hi puan. Asid folik memang terbaik untuk wanita yang sedang hamil. Puan boleh baca selanjutnya mengenai kebaikan asid folik di sini:
... Lihat Lebih Lagi
@Muhammad Wa'iz Bin Md Norman
Benar, asid folik memang sangat bagus untuk wanita yang sedang atau belum hamil!
... Lihat Lebih Lagi
Lihat 0 lagi kiriman
Semua komen ada di sini
Asid Folik: Manfaatnya Terhadap Kesuburan dan Kehamilan
Ditulis oleh Nurul Nazrah Nazarudin Disemak pada 04/07/2022
Disemak secara perubatan oleh Dr. Muhamad Firdaus Rahim
Setiap pasangan suami isteri sudah pasti menginginkan kehadiran zuriat sebagai pelengkap kepada rumah tangga mereka. Disebabkan itu, pelbagai cara dan usaha akan cuba dilakukan oleh wanita yang sedang merancang untuk mengandung bagi meningkatkan peluang untuk mereka hamil. Ini termasuklah mengubah gaya hidup, pemakanan dan lain-lain. Salah satu daripadanya adalah dengan pengambilan asid folik.
Namun begitu, benarkah asid folik boleh membantu tingkat kesuburan wanita? Ikuti artikel ini untuk mengetahui mengenainya dengan lebih lanjut.
Apa itu asid folik?
Asid folik yang juga dikenali sebagai folat, ialah vitamin B-kompleks – vitamin B9. Vitamin ini amat penting untuk tubuh mencipta sel-sel baru, membina DNA baru serta membaiki DNA yang telah rosak. Folat juga diketahui dan dikenali akan peranannya dalam mencegah kecacatan kelahiran, kelahiran pramatang dan banyak lagi masalah kesihatan kelahiran yang lain.
Pun begitu, fakta yang ramai individu tidak tahu adalah asid folik juga sebenarnya boleh membantu meningkatkan kesuburan. National Institute of Health menyarankan pengambilan kira-kira 400 mikrogram folat pada setiap hari untuk kebanyakan individu dewasa. Walau bagaimanapun, jika anda sedang dalam fasa mencuba untuk hamil, anda mungkin memerlukan dua kali ganda daripada jumlah ini, atau juga mungkin lebih.
Benarkah ia mampu meningkatkan kesuburan wanita?
Jika anda sedang merancang untuk mengandung, ini bermakna anda perlu mempersiapkan diri untuk lebih mudah ‘lekat’. Antara caranya untuk merealisasikan hasrat ini adalah dengan mengambil segala vitamin dan mineral yang diperlukan untuk meningkatkan peluang kehamilan. Secara kasarnya, mungkin kebanyakan wanita sudah sedia maklum akan kepentingan pengambilan folat buat wanita yang sedang hamil.
Ada kontroversi yang mengatakan bahawa asid folik mampu membantu pasangan berkahwin untuk berjaya hamil. Ini sebenarnya masih tidak dapat dibuktikan lagi dari sudut perubatan. Mungkin sudah banyak kajian mengenainya telah dijalankan namun kepastian mengenai dakwaan ini masih belum dapat dibuktikan sepenuhnya dan kajian lanjut perlu dilakukan untuk mengetahui kesahihannya.
Kajian-kajian berkaitan asid folik dan kesuburan
Kaitan antara asid folik dan kesuburan banyak dipersoalkan dalam kebanyakan kajian. Terbaharu, dikatakan folat dapat membantu meningkatkan kesuburan wanita. Walau bagaimanapun, keadaan ini hanya berlaku jika pengambilan dos tinggi diambil, dan ia tidak dijamin dapat membantu wanita untuk hamil. Wanita yang mengambil paras vitamin ini yang lebih tinggi tidak semestinya dapat meningkatkan kesuburan mereka.
Menariknya, kajian tersebut menunjukkan tahap kesuburan lebih tinggi cenderung berlaku apabila pengambilan dos tinggi vitamin ini dilakukan. Sebarang suplemen daripada 2 hingga 12.5 kali jumlah harian biasa yang disyorkan telah diambil. Asid folik pada dos yang begitu tinggi itu juga dilihat dapat menambahkan jumlah sperma lelaki sekali gus akan meningkatkan kesuburan mereka.
Menurut kajian yang lain pula, pengkaji menyatakan wanita yang mengambil suplemen folat pada setiap hari akan mempunyai peluang yang lebih baik untuk hamil. Kajian dijalankan melibatkan lebih daripada 18,000 wanita yang mengambil multivitamin – terutamanya asid folik, bagi meningkatkan kesuburan wanita.
Dalam kajian ini, wanita yang mengambil suplemen setiap hari mempunyai 40 peratus risiko lebih rendah untuk mengalami masalah menghasilkan telur – penyebab terbesar kedua kepada ketidaksuburan wanita. Kajian tersebut melihat kepada diet wanita, sama ada mereka mengambil multivitamin dan tempoh pengambilan multivitamin tersebut. Mereka yang mengambil multivitamin, termasuklah asid folik, selama enam hari dalam masa seminggu atau lebih mempunyai 40 peratus risiko lebih rendah menghidap kegagalan ovulasi, berbanding dengan wanita yang tidak makan pil.
Dalam kajian tersebut juga, pakar berkata kesan bermanfaat kesuburan berterusan meningkat jika seseorang wanita itu mengambil amaun tinggi asid folik. Walau bagaimanapun, had pengambilan folat harian adalah 1 mg. Menurut pakar lagi, wanita yang merancang untuk hamil disarankan untuk mengambil 400 mcg suplemen folat pada setiap hari sehinggalah tempoh 12 minggu pertama kehamilan. Saranan ini dibuat untuk mereka yang ingin mencegah kecacatan kelahiran pada bayi dalam kandungan – berbanding untuk meningkatkan peluang mereka untuk hamil.
Pun begitu, jika anda mempunyai masalah untuk hamil, anda perlu mendapatkan nasihat daripada doktor sebelum mula mengambil suplemen folat bagi mengetahui dos yang sepatutnya anda ambil. Ini kerana pengambilan vitamin ini secara berlebihan juga boleh memberikan kesan sampingan yang tidak baik buat kesihatan anda secara umum.
Apa fungsi asid folik?
Folat mempunyai banyak fungsi dalam tubuh badan manusia antaranya adalah dalam membantu pertumbuhan tisu dan sel berfungsi, bekerja dengan vitamin B12 dan vitamin C untuk membantu tubuh memecah, mengguna dan membuat protein baru, membantu membentuk sel darah merah serta membantu menghasilkan DNA.
Selain itu, folat juga dapat membantu mencegah pelbagai masalah kesihatan seperti anemia, diarhea dan ulser, begitu juga kondisi yang kronik seperti strok, kanser, penyakit jantung dan gangguan neurologi. Disebabkan asid folik boleh membantu mencegah kecacatan kelahiran dan kelahiran pramatang, vitamin ini juga diketahui akan kepentingannya dalam perkembangan janin. Ia juga penting bersama-sama dengan nutrien penting lain bagi membantu seseorang individu untuk kekal sihat.
Folat boleh didapati melalui makanan seperti sayur-sayuran hijau, buah-buahan sitrus dan banyak lagi makanan yang lain. Namun begitu, disebabkan sukar untuk mendapat cukup folat melalui makanan, ramai wanita yang sedang merancang untuk hamil perlu mendapatkan vitamin ini melalui suplemen vitamin ini. Pengambilan jumlah asid folik yang betul sebelum dan semasa hamil dapat membantu mencegah kecacatan tiub neural, termasuklah spina bifida. Malahan, pengambilan dos tinggi folat sebelum kehamilan dan semasa trimester pertama juga dapat membantu mengurangkan risiko anda mengalami keguguran.
Apa makanan yang mengandungi asid folik?
Paling utama, folat boleh didapati dalam sayur-sayuran hijau seperti bayam serta buah-buahan sitrus seperti oren. Selain itu, U.S. Food and Drug Administration juga telah menyatakan dan menyarankan anda untuk mengambil makanan yang mempunyai kandungan folat yang tinggi seperti berikut:
Pun begitu, sentiasa berhubung dan berbincang dengan pakar diet anda tentang pengambilan asid folik. Ini kerana makanan yang anda ambil tersebut mungkin tidak mencukupi kandungan vitamin ini. Disebabkan itu, anda mungkin akan disarankan untuk mengambil suplemen tambahan.
Bila perlu ambil asid folik?
Ya, memang benar folat adalah sangat penting buat kehamilan tidak kira buat wanita yang ingin hamil mahupun wanita yang sedang hamil. Pun begitu, vitamin ini seharusnya diambil oleh wanita yang tiada keinginan atau perancangan untuk hamil sekalipun. Ini kerana kecacatan janin kebiasaannya akan terjadi semasa berusia 28 hari – usia di mana wanita itu sendiri tidak menyedari bahawa dia sedang hamil.
Selain itu, wanita yang mempunyai berat badan berlebihan disarankan untuk mengambil lebih 400 mikrogram folat dalam sehari. Jika bayi anda yang sebelum ini mempunyai kecacatan, doktor mungkin akan menyarankan anda untuk mengambil 4,000 mikrogram folat sehari. Pastikan doktor anda peka terhadap rekod kesihatan anda dan rancang masa untuk melakukan pemeriksaan. Jika anda hamil anak kembar pula, pakar menyarankan anda untuk mengambil sekurang-kurangnya 1,000 mikrogram folat dalam sehari.
Jika anda telah disahkan hamil, segera berhubung dan berbincang dengan pakar diet anda untuk mula mengamalkan pemakanan atau suplemen yang mengandungi asid folik. Ini bertujuan untuk mengelakkan sebarang kecacatan pada janin terutamanya pada trimester pertama kehamilan anda.
Berapa banyak asid folik yang sebenarnya diperlukan?
Pakar menyarankan anda perlu mengambil sekurang-kurangnya 400 mikrogram folat pada setiap hari untuk mengurangkan risiko bayi dalam kandungan anda mengalami kecacatan. Ini perlu dilakukan sekurang-kurangnya sebulan sebelum anda mencuba untuk hamil lagi.
Dalam beberapa kes, kehamilan adalah di luar jangkaan, jadi kesemua wanita disarankan mengambil 400 mikrogram folat dalam sehari. Ada juga pakar yang menyarankan anda untuk meningkatkan pengambilan folat kepada 600 mikrogram semasa sedang hamil.
Periksa label vitamin dan suplemen anda atau terus berjumpa doktor untuk memastikan anda telah mengambil asid folik secukupnya. Jika masih kurang, pertimbangkan untuk menukar jenama vitamin atau suplemen anda. Jika anda disarankan untuk mengambil vitamin pranatal, ia mungkin sudah memberikan anda sekurang-kurangnya 800 hingga 1,000 mikrogram folat. Namun begitu, anda masih perlu memeriksa label atau terus sahaja berjumpa doktor.
Apa kesan jika ambil lebih dos asid folik?
Folat tidak berbahaya jika diambil pada dos yang telah disarankan. Ini kerana vitamin ini adalah larut dalam air. Ini bermakna ia sentiasa akan keluar daripada tubuh badan melalui urin, jadi pengambilan amaun yang berlebihan tidak akan berkumpul dalam badan.
Pun begitu, jangan mengambil lebih daripada 1,000 mikrogram folat sehari melainkan atas saranan doktor. Ia sangat penting terutamanya kepada golongan vegetarian. Golongan ini mempunyai kecenderungan kekurangan vitamin B12. Ini menyebabkan kesukaran untuk menentukan sebanyak mana vitamin ini yang perlu atau sudah diambil.
Benarkah asid folik dapat membantu anda mendapatkan bayi kembar?
Selain bermanfaat untuk kesuburan dan kehamilan wanita, terdapat satu lagi keajaiban tentang pengambilan folat ini yang tidak sangat mengejutkan, iaitu meningkatkan kemungkinan wanita untuk hamil bayi kembar. Namun begitu, sejauh manakah kebenarannya?
Sehingga kini, terdapat beberapa kajian kecil yang menunjukkan bahawa pengambilan folat boleh meningkatkan peluang untuk kehamilan kembar. Akan tetapi, tiada mana-mana kajian besar yang mengesahkan perkara ini.
Menurut kajian yang dilakukan di Sweden, bakal ibu yang mengambil suplemen folat cenderung untuk hamil bayi kembar. Kajian ini mungkin membuktikan bahawa vitamin ini mungkin boleh meningkatkan peluang untuk kehamilan kembar. Ahli saintis di Sweden berkata, pengambilan suplemen folat boleh menggandakan peluang untuk kehamilan kembar.
Dr. Bengt Kallen daripada Tomblad Institute di Lund, Sweden dan pasukannya telah mengkaji kes yang melibatkan 2,569 wanita di Swedish Medical Birth Registry, yang mengambil suplemen asid folik. Kadar kelahiran kembar dalam kalangan wanita-wanita ini adalah sebanyak 2.8 peratus – iaitu kira-kira dua kali ganda daripada populasi umum masyarakat Sweden, iaitu 1.5 peratus kelahiran adalah kembar.
Dalam laporannya, Dr. Kallen mengatakan bahawa terdapat kebarangkalian pengambilan vitamin ini mampu meningkatkan kemungkinan kadar ovulasi wanita atau implantasi lebih daripada satu telur.
Pun begitu, terdapat perselisihan pendapat di sini. Sir John Grimley Evans dari Oxford University menegaskan bahawa ia mungkin benar dan juga mungkin tidak benar dan banyak lagi kajian perlu dibuat bagi mengetahui kesahihan kaitan antara asid folik dan kehamilan kembar.
Jadi, kebenarannya adalah masih belum pasti kerana terdapat beberapa percanggahan pendapat. Hakikatnya, cahaya mata adalah rezeki dan kurniaan daripada Tuhan, bukan?
Benarkah asid folik dapat membantu mencegah pra-eklampsia?
Baru-baru ini, terdapat kajian yang mengaitkan asid folik dengan pra-eklampsia, iaitu komplikasi kehamilan yang biasa dialami oleh ibu hamil. Adakah perkara ini benar?
Pra-eklampsia adalah komplikasi serius yang dialami oleh kira-kira 5 peratus di kalangan wanita hamil. Ibu hamil akan disahkan mengalami pra-eklampsia jika tekanan darah tinggi dan protein pada air kencing, ginjal atau hati abnormal selepas 20 minggu kehamilan.
Sekiranya pra-eklampsia tidak dirawat dengan kadar segera, ia boleh menyebabkan komplikasi yang lebih serius kepada ibu seperti kegagalan fungsi hati atau buah pinggang dan risiko masalah jantung. Ibu juga berkemungkinan untuk mendapat sawan. Pra-eklampsia juga boleh mengakibatkan plasenta tidak mendapat darah yang mencukupi, sekali gus menyebabkan bayi yang lahir kurang berat badan.
Bagi mengelakkan pra-eklampsia, wanita hamil perlu mengurangkan pengambilan makanan bergaram, mengelakkan minuman berkafein dan mendapatkan posisi tidur yang betul seperti berbaring mengiring ke kiri bagi membolehkan pengaliran darah yang optimum. Ibu hamil perlu minum air kosong sekurang-kurangnya 8 gelas sehari, mendapatkan rehat yang mencukupi dan mengambil ubat atau suplemen tambahan yang disyorkan oleh doktor.
Bolehkah asid folik mencegah pra-eklampsia?
Meskipun folat diketahui sebagai vitamin super untuk wanita yang ingin hamil dan yang sedang hamil, namun terdapat kajian terbaru yang mengaitkan pengambilan folat dan komplikasi kehamilan, pra-eklampsia. Kajian terbaru ini mendapati bahawa pengambilan folat dengan dos yang tinggi sebenarnya tidak boleh melindungi wanita hamil yang berisiko tinggi daripada mendapat komplikasi pra-eklampsia.
Dalam kajian tersebut, penyelidik mendapati bahawa suplemen folat berdos tinggi yang diambil selepas trimester pertama kehamilan, tidak berupaya mencegah pra-eklampsia dalam kalangan wanita yang berisiko tinggi. Walau bagaimanapun, pengambilan suplemen folat berdos rendah sebelum dan semasa awal kehamilan masih boleh mencegah masalah kecacatan kelahiran, seperti spina bifida, malahan ia amat disarankan untuk semua wanita.
Pra-eklampsia ialah komplikasi kehamilan yang bukan sahaja membahayakan ibu malahan juga bayi dalam kandungan. Kajian pemerhatian sebelum ini menunjukkan bahawa terdapat kesan perlindungan berpotensi yang menunjukkan kaitan antara vitamin ini dan pra-eklampsia, namun penemuannya tidak konsisten, dan tiada panduan jelas yang menunjukkan penggunaan folat yang berdos tinggi boleh mencegah wanita hamil yang berisiko tinggi mendapat pra-eklampsia.
Oleh itu, sepasukan penyelidik antarabangsa menjalankan ujian rawak – Ujian Klinikal Asid Folik (FACT) – untuk menilai kesan pengambilan suplemen folat berdos tinggi selepas trimester pertama pada risiko mendapat pra-eklampsia dalam kalangan wanita hamil yang sudah berisiko tinggi mendapat komplikasi ini. Ujian dijalankan kepada 2,301 wanita yang sedang hamil antara 8 dan 16 minggu pada permulaan kajian, dan mengalami sekurang-kurangnya satu faktor risiko pra-eklampsia (seperti tekanan darah tinggi sedia ada, diabetes pra-kehamilan, hamil kembar dua, mengalami pra-eklampsia pada kehamilan sebelum ini, ataupun indeks jisim tubuh 35 atau lebih). Wanita-wanita ini menerima secara rawak sama ada dos tinggi folat, 4 mg ataupun pil gula (placebo) dengan tambahan sehingga 1.1 mg asid folik sepanjang kehamilan mereka.
Menurut Mark C. Walker, MD, dari Ottawa Hospital Research Institute di Canada, dalam penemuan kajian tersebut, sebanyak 14.8% wanita dalam kumpulan yang mengambil folat mendapat pra-eklampsia sementara pra-eklampsia dalam kalangan kumpulan placebo ialah 13.5%. Tiada bukti perbezaan antara kumpulan untuk mana-mana hasil sebaliknya lain. Oleh itu, penyelidik menyimpulkan bahawa pengambilan dos tinggi suplemen folat selepas trimester pertama tiada manfaat untuk mencegah pra-eklampsia.
Jadi, penyataan ini adalah tidak benar. Meskipun vitamin ini sangat bermanfaat untuk kesuburan dan kehamilan, ia tidak mampu untuk mencegah wanita daripada terkena komplikasi pra-eklampsia ini.
Konklusinya, asid folik adalah sangat penting kerana ia mendatangkan pelbagai manfaat terhadap kesuburan dan kehamilan terutamanya buat wanita. Meskipun ia masih belum dapat dibuktikan dapat mendatangkan manfaat lain seperti menggalakkan kehamilan bayi kembar atau mencegah kondisi pra-eklampsia seperti yang telah diutarakan di atas, vitamin ini masih merupakan salah satu nutrien yang perlu anda ambil.
Oleh itu, bagi individu terutamanya wanita yang ingin hamil, sedang hamil atau juga yang sudah melahirkan, perlu mengambil folat tidak kira dalam diet pemakanan atau suplemen. Untuk mendapatkan kepastian, kesahihan dan dos yang sesuai, sila berhubung dan berbincang dengan pakar diet yang anda kenali dan percayai.
Hello Health Group tidak menyediakan nasihat perubatan, diagnosis, atau rawatan.
Makanan Meningkatkan Peluang Kehamilan Anda
Diet yang Boleh Membantu Kesuburan Wanita
Cara Semulajadi Meningkatkan Kesuburan dan Hamil Lebih Cepat
Pertambahan Berat Badan Kehamilan
Kalkulator ini adalah untuk wanita yang ingin tahu berapa berat badan semasa hamil yang terbaik, berdasarkan berat badan mereka sebelum hamil.
Anda memeriksanya untuk siapa?
Berapa minggu kehamilan anda?
Berapa berat badan anda sebelum hamil? (kg)
Berapa tinggi badan anda? (cm)
Berapa berat badan anda sekarang? (kg)
Anda hamil anak kembar? YaTidak
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
Does Taking Folic Acid Help You Get Pregnant?
https://www.livestrong.com/article/382077-does-taking-folic-acid-help-you-get-pregnant/. Accessed May 25, 2019.
‘Folic Acid Helps Fertility In Women’. https://www.dailymail.co.uk/health/article-412334/Folic-acid-helps-fertility-women.html. Accessed May 25, 2019.
Folic Acid In Diet. https://medlineplus.gov/ency/article/002408.htm. Accessed May 25, 2019.
The Importance Of Folic Acid When You Are Trying To Conceive. https://www.aptaclub.co.uk/article/folic-acid-conception. Accessed May 25, 2019
Folic Acid. https://americanpregnancy.org/pregnancy-health/folic-acid/. Accessed May 25, 2019
Folic Acid May Raise Chance Of Twins. https://www.newscientist.com/article/dn1070-folic-acid-may-raise-chance-of-twins/. Accessed May 25, 2019
Tips on How to Conceive Twins
https://www.healthline.com/health/pregnancy/how-to-conceive-twins#next-steps. Accessed May 25, 2019
Why Folic Acid Can Lead To Twins. https://www.dailymail.co.uk/health/article-62918/Why-folic-acid-lead-twins.html. Accessed May 25, 2019
High dose folic acid does not prevent pre-eclampsia in high risk women. https://www.bmj.com/company/newsroom/high-dose-folic-acid-does-not-prevent-pre-eclampsia-in-high-risk-women/. Accessed May 25, 2019
High-Dose Folic Acid Flops for Preeclampsia Prevention. https://www.medpagetoday.com/obgyn/pregnancy/75089. Accessed May 25, 2019
Effect of Folic Acid Supplementation on Pre-Eclampsia Prevention in High-Risk Patients. https://www.clinicaladvisor.com/obgyn-information-center/pre-eclampsia-not-reduced-past-first-trimester-with-folic-acid-supplementation-in-high-risk-pregnancies/article/801919/?check=true. Accessed May 25, 2019
AWAS! Kadar Hb Terlalu Rendah Atau Tinggi Ada Efek Pada Bakal Ibu, Ini 5 Cara Mengawalnya
Aduh, Sakitnya Perut! Mommy, Ini 5 Cara Hilangkan Senak Perut Ketika Hamil, Cubalah!
Ditulis oleh Nurul Nazrah Nazarudin Disemak pada 04/07/2022
Disemak secara perubatan oleh Dr. Muhamad Firdaus Rahim
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.